একটি সমীক্ষা বলছে ২০১২ সালের পর থেকে জনপ্রিয়তা হারিয়েছে সিস্টেম ফোনের এসএমএস পরিষেবা। যত সময় এগোবে ততই এসএমএস হারাবে তার প্রয়োজনীয়তা। যেমন ভাবে ইমেইল পোস্টাল সিস্টেমের চিঠিকে ঐতিহ্যের সম্মান দিয়েছে অনেকটা সেরকম। কিন্তু ভুললে চলবে না। ২৫ বছর আগের এই বিপ্লবটাই আজকের যোগাযোগ মাধ্যমকে হাতে ধরে পরিণত করেছে। শিখিয়েছে মনের ভাব ব্যক্ত করার জন্যে শব্দগুলো দ্রুত এবং কার্যকর ভাবে পৌঁছে দেওয়াটা জরুরি।